《闲居有感》
宋代·李宗易

进退荷君恩，孤怀岂易论。
以闲销日月，何力报干坤。
架上书千卷，花前酒一尊。
相持两成癖，此外尽忘言。

作者简介：宋陈州宛丘人，字简夫。少好学，诗效白居易。真宗天禧三年进士。仁宗庆历元年任御史台推直官、秘书丞，八年为尚书屯田员外郎，知光化军事。官至太常少卿。详于吏治。后归，优游林泉十六年。苏辙为宛丘博士，常与之游。与晏殊相知尤深。